Nordre II i 2. Division Gr. 4 - kampreferater\n7. runde, søndag den 10. marts 2019 - Af Michael Øe\nAars/Nibe - Nordre II 1½ - 6½\nJesper Salomonsen - Michael Øe 0 - 1\nBenny Grønhøj - Leif Møller 0 - 1\nSøren grønhøj - Nina Høiberg 1 - 0\nNiels Pedersen - Dennis Hemdorff 0 - 1\nSøren Thomsen - Benjamin Christensen 0 - 1\nCarsten R Espensen - Filip Holm 0 - 1\nHenning Larsen - Thomas Overgaard ½-½\nToo little too late – men absolut godkendt 6½-1½ sejr over Aars/Nibe\nDet blev som ventet Skive, der med en 5-3 sejr over et reserveramt hold fra Skørping sikrede sig oprykningen til 1. division. Teoretisk kunne vi have gjort det, men med 5 til Skive var kravet 8-0 mod Aars/Nibe, og den mulighed var tidligt forpasset, da vores reserve Thomas relativt hurtigt tog en remis på 8. brættet. Det blev hævdet, at det var med holdleder Leifs tilladelse?! Da de næste resultater tikkede ind og flere stillinger vendtes til vores fordel, begyndte den kære reserve dog at blive lidt bekymret for sin tidlige pointafgivelse. Kunne han blive den eneste? Og kunne det koste noget?\nHoldleder Leif fik på 2. bræt hurtigt et godt pres, og han stod da også for dagens første gevinst. Jeg selv på 1. brættet og Benjamin – i dagens anledning forfremmet til 6. bræt – fulgte snart efter, men med meget forskellige gevinster. For mit eget vedkommende blev der plukket en bonde på vej ud af åbningen, og en eventuel kompensation forsvandt nærmest omgående. Det endte med et slutspil med 2 merbønder, hvor modparten endog var så flink at tillade dronningafbytning. Lidt hjælp, men det føltes umiddelbart som det mest stilrene, jeg har spillet i denne sæson.\nBenjamin prøvede igen at give os dårlige nerver. Vi er nogen, der mener, at kongen på e7 og dronningen på g8 ikke er en optimal opstilling i et midtspil med alle tunge og en enkelt let tilbage. Stillingen blev dog gradvist bedre, samtidig med modstanderen blev mere og mere frustreret. Til sidst begik han en kæmpe brøler og, hvad der nu var en remisstilling, blev forvandlet til et ettal. Men Benjamin: Trods dine protester kan man altså godt argumentere mod succes!\nHelt så dramatisk var det ikke for Dennis på 5. bræt, selvom han var en kende presset undervejs. Omkring tidkontrollen blev der en farlig fribonde til vor mand, og kombinationen af den og andre små trusler var afgørende. Da Filip så kort efter fik lavet et rigtig smart bondegennembrud i et let fordelagtigt, men temmelig remisagtigt tårnslutspil, stod det nu 5½-½ til os.\nPå de sidste to brætter, havde det længe set meget lige nu, men både Jan på 3. bræt og Nina på 4. spillede hårdt efter mere. Jan lignede i høj grad en mand, der havde noget at hævne, og det lykkedes da også at få afviklet til et slutspil med tårn og 4 bønder mod løber og 5. Der var sikkert flere veje til gevinsten, men den i partiet valgte virkede særdeles overbevisende.\nDa Skive heromkring kun førte 4-3 – men med en desværre både klar og nem gevinststilling i det sidste parti, var der et spinkelt håb. Alt kan jo ske i divisionsskak. Nå, Skivemanden vandt, og Nina viste sig derpå som en virkelig god holdkammerat ved at tabe en officer. På den måde slap Thomas for at skulle have det skidt med sin tidlige remis.\nDet roste jeg da også Nina meget for på bagsædet på vej hjem, hvilket resulterede i en hård, velplaceret lammer – hvem vidste Nina havde den slags voldelige tendenser i sig? \nNå, af med smilet, for det blev kun til den pæne 2. plads. Vi prøver igen næste år!\n6. runde, søndag den 24. februar 2019 - Af Michael Øe\nSkive I - Nordre II 4½ - 3½\nThomas Thybo - Michael Øe ½-½\nClaes Løfgren - Leif Møller ½-½\nHenrik Smedemark - Jan Rewitz 1 - 0\nLars Schøning - Nina Høiberg 0 - 1\nClaus Støvring - Dennis Hemdorff ½-½\nMorten Vigh Fabrin - Lars Noe 1 - 0\nMichael Glibstrup - Benjamin Christensen 0 - 1\nPer Nielsen - Filip Holm 1 - 0\nSort dag i Skive for 2. holdet – nederlag 4½-3½ og dermed langt fra oprykning\nJa, der er dage, hvor man er gladere for at skrive referat end andre. Vi tog ellers så forventningsfulde den lange tur til Skive. Kravet før kampen mod førerholdet var klart: Sejr (helst 5-3) og dermed en god chance for at opnå oprykningen i sidste runde.\nUmiddelbart så det rimeligt ud efter et par timers spil. Filip var på 8. brættet ganske vist blevet sendt af banen af sin erfarne modstander, men både Jan på 3. bræt og Benjamin på 7. havde materialefordel – uden man kunne se skyggen af kompensation for modstanderne. Leif på 2. bræt havde en interessant stilling, hvor det bestemt var ham, der havde de dynamiske muligheder.\nBræt 4-6 med Nina, Dennis og Lars så alle helt lige ud, og dertil kom, at jeg selv på 1. brættet havde overlevet en grim åbning med springermanøvren Sb1-a3-c2-a1! Man husker det gamle mundheld: ”En springer i hjørnet. skal snart få ham mørnet”. Nå, jeg fik da min (lidt heldige) remis.\nEfterhånden som dagen skred frem, så det stadig fornuftigt ud. Leif måtte ganske vist nøjes med remis, men Benjamin fik sit velfortjente ettal. Da Dennis’ parti så endte i den fredelige remis, det hele tiden havde lignet, og Ninas modstander var blevet for overmodig, så hun kunne blive noteret for en sejr, førte vi pludselig 3½-2½. Spørgsmålet var vel bare, om vi måtte nøjes med 4½, eller vi kunne få de håbede 5.\nTja, det blev ved håbet. I gensidig tidnød lykkedes det desværre Jan fuldstændig at overse modstanderens ret simple mattrussel. Da vores sædvanlige pointmaskine Lars i mellemtiden havde bragt sig i et råddent slutspil med bonde under + kompens til modstanderen, var det pludselig kritisk. Der blev kæmpet hårdt, men vores mand måtte ned, og det blev ved de sølle 3½ point til os.\nSejren til Skive betyder, at de har 2½ bræt- og 3 matchpoint mere end os før en sidste runde, hvor vi begge møder hold i bunden af tabellen. Da vi hele sæsonen har haft svært ved at opnå de store sejre, er det svært at forestille sig, vi kan hente 3 point mere end et meget stabilt Skive-hold.\n5. runde, søndag den 27. januar 2019 - Af ......\nNordre II - Aalborg II 6 - 2\nJan Rewitz - Alexander eeg Jensen 1 - 0\nNina Høiberg - Bo Torpegaard Jensen 1 - 0\nPeer Ole Pedersen - Thomas Heine Bech 1 - 0\nDennis Hemdorff - Christian V Nielsen 1 - 0\nLars Noe - Thomas Høj Jensen ½-½\nBenjamin Christensen - Martin Møller 1 - 0\nMads Borup - Arne Dan Fjordside 0 - 1\nFilip Holm - Frederik B Schweizer ½-½\n4. runde, søndag den 13. januar 2019 - Af Michael Øe\nJetsmark II - Nordre II 4 - 4\nHenning Lau Rasmussen - Michael Øe ½-½\nTommy Nielsen - Leif Møller 1 - 0\nJan Nielsen - Nina Høiberg ½-½\nTobias B Hoffmann - Peer Ole Pedersen 1 - 0\nLasse Simoni Nielsen - Dennis Hemdorff ½-½\nLasse Luther - Lars Noe ½-½\nTommy Clausen - Benjamin Christensen 0 - 1\nSteven Vestergaard - Per Oehlerich 0 - 1\nBunden bedst i noget skuffende 4-4 kamp mod Jetsmark 2\nLad det være sagt med det samme: Vi var lidt mugne over, at Jetsmark havde stillet med et aldeles amputeret hold i 3. runde mod førerhunden Skive. Det hjalp ikke på humøret, at de her i 4. runde mod os mødte i absolut stærkeste opstilling. Faktisk sagde ratingtallene, de skulle være en kende stærkere end os. Det ændrer dog ikke ved, vi følte os lidt skuffede efter det uafgjorte resultat.\nVore to sejre kom denne gang på de nederste brætter. Per Oehlerich (reserve for en sygdomsramt Filip) plukkede på 8. bræt hurtigt bonden på f2 fra sin skødesløse modstander. Derpå fulgte tæt på 5 timers yderligere kamp, før det hele point kom i hus. Undervejs var der 2 bønder i overskud, men for at give sig selv lidt udfordringer i det kommende tårnslutspil, gav Per den ene gratis tilbage. Tårnslutspil var han dog tydeligvis bedre til end modstanderen.\nPå 7. bræt fik Benjamin med en garderet bonde på f6 lov til at spærre modstanderens løber inde på h8. Det tog ham lidt tid først at få stabiliseret og derpå byttet så meget træ, at modstanderen måtte give fortabt, da han reelt set spillede med en officer mindre. For de tilskuende lignede det en ret stilren præstation og god udnyttelse af modstanderens fejl.\nTopscorer Lars på 6. brættet måtte denne gang nøjes med remis. Han blev udsat for en solid Dronninggambit, hvor det var tydeligt, at Jetsmark-manden med de hvide brikker ikke ville risikere noget. Da Lars så heller ikke ville satse hele butikken, blev det hurtigt til en remis.\nMere gang i den var der i Dennis’ remis på 5. bræt. Dennis sikrede sig en overgang en bonde mere, men det lugtede af en del kompensation for den, og det endte da også med, at Dennis kom under voldsomt pres i tidnøden. Her holdt han dog hovedet koldt i en vanskelig stilling, og dermed kunne de 4 nederste brætter melde succes med hele 3 point, trods ingen af dem var ratingfavoritter!\nPå 1. bræt fik jeg selv en gylden chance, da min modstander tidligt spillede et meget provokerende træk. Det lugtede af, der var noget virkelig godt, men trods et pænt tidsforbrug fandt jeg kun en fortsættelse, der gav en mindre, men klar fordel. Efter yderligere et par træk, der var knap så skarpe, tog jeg remis i en stilling, der sikkert stadig var en kende bedre, men ikke nok til, jeg ville fortsætte i min skuffede og desillusionerede tilstand (maskinen fortæller mig, jeg havde en nær vindende fortsættelse allerede i træk 7! Så skulle jeg ”bare” have set det og turdet gå efter det).\nPå 2. bræt havde vi i holdleder Leif en endnu større synder. Han kom godt fra åbningen og var med de sorte tydeligvis begyndt at presse sin modstander lidt. Desværre overså han fuldstændig et smart mellemtræk, da han troede, der skulle indkasseres en bonde. De få resterende træk efter den oversete kombination kom kun til at tjene som et forgæves forsøg på at sprælle lidt mere.\nKampånd manglede der afgjort ikke på de resterende brætter. Nina på 3. bræt (forfremmet i anledning af afbud fra Rewitz) var ikke tilfreds med en remis og gav derfor en kvalitet for at få lidt angrebschancer. Desværre var angrebet ikke så farligt, som man kunne have håbet, og vi skal nok være godt tilfredse med, hun trods alt fik gjort modstanderen så bange, at der blev en remis.\nDagens længste kamp var Peer Oles på 4. bræt. Det lignede total udligning med de sorte efter åbningen, og det blev hurtigt til en noget lukket stilling. En overgang var vi et par stykker, der endog begyndte at tro på mulige angrebschancer til vor mand, men kort efter begyndte det langsomt at gå den anden vej. Det endte med et meget vanskeligt tårnslutspil, hvor Peer Ole kæmpede med næb og kløer for at finde ressourcer og modchancer, der kunne sikre en halv. Belønningen for det hårde slid udeblev, og han måtte give hånd, da klokken havde passeret 17.30.\nDen lange tur hjem fra Jetsmark i Benjamins bil var noget mere behagelig for de 2 sejrherrer på forsæderne, end for Peer Ole og jeg selv på bagsædet. Vi torturerede os selv og hinanden med bud på vores missede muligheder i dagens partier. Vi spiller jo absolut for fornøjelsens skyld!\n3. runde, søndag den 18. november 2018 - Af Lars Noe\nSK 1968 III - Nordre II 3- 5\nTobias Dreisler - Michael Øe 0 - 1\nSteffen Cordes - Leif Møller 0 - 1\nCarsten Brølling - Jan Rewitz 0 - 1\nNiels M Bøye - Nina Høiberg ½-½\nAnton David - Dennis Hemdorff ½-½\nMorten Dreisler - Lars Noe 0 - 1\nMads M Kjeldsen - Benjamin Christensen 1 - 0\nJacob Bjørnskov - Filip Holm 1 - 0\nSmal 5-3 sejr\nVi håbede før kampen på en storsejr, som virkelig kunne bringe os i stilling til en kamp om 1. pladsen, men endnu engang ramte alle ikke dagen, og vi måtte derfor tage til takke med en 5-3 sejr hele 0,84 under forventet. Selvom SK68 havde en del afbud, var deres hold alligevel stærkere end deres standardopstilling målt på gennemsnitlig rating.\nMichael, som endnu ikke var helt frisk efter sygdom, prøvede med et hurtigt remistilbud, som dog til vores held blev afslået af Toby Dreisler. Toby spillede herefter ikke helt skarpt, og Michael kunne stille og roligt øge presset, indtil Toby lavede en afgørende fejl i en svær stilling. 1-0\nLeif fik en fin fordel med de sorte brikker efter at modstanderen tidligt blottede kongestillingen med et hvidt bondefremstød til g5. Leif fik afviklet til et vundet dobbelt tårnslutspil med en ekstra bonde. Godt kæmpende lykkedes det at føre det til gevinst, selvom fordelen vist var forduftet undervejs i processen. 2-0\nRewitz kom til at stå forrygende efter 1.d4 f5 2. g4 d6 3. Sc3 g6 og fik endnu en pind på tavlen efter blot 20 træk. Om det var stilrent, må han selv afgøre, men dejligt at se kampviljen tilbage efter en lidt sløj sidste sæson. 3-0\nNina spillede et parti, som vist aldrig nåede udover remisgrænsen. Selvom det lignede en død remis, blev alle muligheder dog forsøgt for at skaffe holdet et vigtigt ekstra halvt point. Som sidste færdig måtte Nina dog tage til takke med den halve – selvom dét også kunne være svært for en på dagen svagt hørende Niels Bøye. 3½-½\nDennis med de hvide brikker pressede på, men godt spillende Anton David forsvarede sig godt og holdt stillingen sammen. Godt presset, uden at overspille stillingen. 4-1\nJeg selv fik en lidt heldig gaffel ind som kostede minimum en kvalitet allerede i 12. træk mod en rusten Dreisler senior, som var indkaldt som reserve. Spillet derefter var kun til ære for holdmoralen for de øvrige spillere hos SK68. 5-1\nOg så til dagens skuffelser i bunden, hvor jeg før runden havde troet, vi skulle score de sikre point. Benjamin kom dårligt ud af åbningen, fejlede allerede omkring træk 10, hvor han i et forsøg på at holde sammen på stillingen endte med kongen i centrum og afgørende pres fra modstanderen. Der var intet, der holdt stillingen sammen, derefter desværre. 5-2\nFilip virkede også stadig lidt mat efter ugens sygdom. Han spillede forkert i åbningen og forsøgte sig desværre med en forkert plan ved at skyde kongebønderne frem. Specielt f5 så forkert ud. Derfra så det ikke ud, som om der var mere at spille om. Ærgerligt efter en ellers god periode med fine resultater. Slutresultatet: 5-3.\nUmiddelbart ingen katastrofe for os, idet SK68 også har overpræsteret i de øvrige kampe og lå på siden af os inden dagens opgør. Men desværre viste resultaterne som tikkede ind i gruppen, at det forventede topopgør resulterede i en storsejr på 6-2 til Skive mod et voldsomt afbudsramt hold fra Jetsmark II, som måtte have hele styrkelisten i brug for at stille hold. Nu skal vi spille op til vores allerbedste, for at Skive skal blive truet i oprykningskampen.\n2. runde, søndag den 18. november 2018 - Af Michael Øe\nNordre II - Skørping I 5½- 2½\nMichael Øe - Peter Dam Mikkelsen ½-½\nJan Rewitz - Mark T Jensen 1 - 0\nPeer Ole Pedersen - Jon Johnsen ½-½\nDennis Hemdorff - Niels Chr Davidsen ½-½\nLars Noe - Regnar Simonsen 1 - 0\nBenjamin Christensen - Jørgen V Schacht ½-½\nFilip Holm - Bo Bøgh Lassen 1 - 0\nPer Oehlerich - Søren Hauge ½-½\nGodkendt 5½-2½ sejr\nMed to reserver (afbud fra Leif og headhunting af Nina til 1. holdet) kunne man være lidt bekymret for opnåelsen af den pæne sejr, vi helst skulle have over Skørping. Nina havde dog sørget for, vi i stedet kunne stille solidt med Pe(e)r-mændene, og da Skørping samtidig havde afbud fra deres 2. bræt, sagde Dr. Elo lige knap 5½ til os.\nGenerelt blev det en – nok lige lidt for – fredelig affære på mange brætter. Dagens helte var først Filip, der på 7. brættet havde gang i noget, der lignede spil til ét mål. Der blev først plukket en bonde og derpå kørt stilsikkert hjem. Ingen slinger i valsen denne gang.\nDernæst havde vi dagens helt store oplevelse på 2. brættet, hvor Jan i den grad straffede modstanderens alt for mange dronningetræk i åbningen. Jeg vil ikke røbe alt for meget, da Jan har lovet selv at kommentere partiet til hjemmesiden. Jeg kan bare sige glæd jer \nSidste gevinst var også dagens sidst afgjorte parti. Lars havde på 5. brættet skaffet sig en beskeden, men klar fordel med de sorte brikker, og omkring tidsnøden gik modstanderen lidt i panik med et fejlagtigt kvalitetsoffer. Stillingen var ikke god, men efter kvalitetsofferet var den bare tabt, og Lars rystede ikke på hånden i gevinstførelsen.\nDe resterende partier var så mere eller mindre interessante remis’er. På hhv. 3. og 4. bræt tog Peer Ole og Dennis begge den forsigtige udvej pga. klart mindre tid end modstanderen. Men hvor Peer Oles tidsforbrug var særdeles faretruende, havde Dennis trods alt nogen tid og en stilling, hvor det kun lignede chancer til ham (sidste gang var vi skuffede over, han overspillede stillingen efter at have afslået remis, denne gang over, han ikke spillede videre – sådan er holdkammerater!).\nPå 6. bræt havde Benjamin ligeledes en stilling med masser af spil tilbage, og hvor holdkammeraterne gerne havde set ham spille videre og presse hans noget lavere ratede modstander mere, end han valgte at gøre. Objektivt var der dog ingen fordel til Benjamin, da der blev taget remis.\nPå 8. bræt havde Oehlerich givet 2 lette for tårn, bonde og nogle interessante fuskerchancer, som referenten i hvert fald havde stor tillid til ville få modstanderen til at ryste på hånden. Desværre blev det bare til et slutspil med ovennævnte materialefordeling, hvilket vi nok ikke skal være utilfredse med endte remis.\nDagens klart største tabsmulighed var mit eget på 1. brættet, hvor jeg kom næstbedst ind i midtspillet. Bedste chance var lettende afbytninger og lukning af stillingen. Operationen lykkedes – uden patienten døde – men det skyldes primært, at modstanderen undervejs overså en simpel kombination.\nAltså endnu en sejr, men efter to kampe mangler vi stadig at imponere og/eller overpræstere.\n1. runde, søndag den 28. oktober 2018 - Af Michael Øe\nNordre II - Kjellerup I 4½- 3½\nMichael Øe - Søren Ladegaard ½-½\nLeif Møller - Erik Nilsson ½-½\nJan Rewitz - Niels Chr Almtoft 0 - 1\nNina Høiberg - Heinrick D Almind ½-½\nDennis Hemdorff - Thomas Christensen 0 - 1\nLars Noe - Peter Kock 1 - 0\nBenjamin Christensen - Frank G Petersen 1 - 0\nFilip Holm - Jacob K Nielsen 1 - 0\nSkuffende 4½-3½ sejr over Kjellerup\nMed en samlet forventet score tæt på 5 og en klar overbevisning om indtil flere underratede spillere på holdet, havde holdleder Leif op til kampen spået klar sejr. Holdlederen gik forrest ved på 2. brættet med de hvide brikker at give sin underratede modstander en meget hurtig afvikling og remis. Lidt senere spillede jeg så på 1. brættet en taktisk klog og velovervejet remis mod min højere ratede modstander. Vi er åbenbart blevet for gamle til at magte mere!\nDerefter gik det helt efter planen, da der løb gevinster ind på de 3 nederste brætter. Man kan endog argumentere for, at Filip på 8. vandt hele to gange! Efter ret let at have plukket en bonde fra modstanderen kom der nemlig grus i maskineriet. Gevinstføringen i 2. omgang var dog ganske anderledes overbevisende, og vi kommer ind til afslutningen efter træk 36:\n37. Sh5+ Kg6? 37...Kf7 er selvfølgelig bedre, men man skal vist være en computer for at holde det med den lamme løber på a7 38. e5! Kxh5(?) 39. exd6 Lb8 40. d7 Lc7 41. Sf3 Kg6 42. Se5+ Overrasket modstander! 42...Kf6 43. Sc6\nHer lavede modstanderen så ulovligt træk, og da Filip gjorde ham opmærksom på det, opgav han det håbløse slutspil med en officer for lidt.\nBenjamin gav os en gyser på 7. brættet, da han tidligt måtte flytte kongen til f8 og senere g8 med åben f-linje og tårnet låst på h8. Positivt var dog, at modstanderen havde givet en officer for angrebet, og selvom det så farligt ud, og holdkammeraternes nerver blev sat noget på prøve, parerede Benjamin roligt truslerne. I begyndende tidnød fik han sig ikke alene befriet, men også flået modstanderens kongestilling. Jeg ved ikke, om Benjamin kan overtales til at kommentere, og overbevise os om, at de dårlige nerver undervejs var aldeles unødvendige?\nSet fra sidelinjen virkede Lars’ sejr på 6. bræt særdeles overbevisende, og han blev kraftigt opfordret til at kommentere sit parti, selvom det ville afsløre, der var slanger i Paradiset. Tidligt i partiet have Lars sikret sig, han var den eneste med brikker i centrum, og set fra tilskuerpladserne også fuld kontrol med felterne. Sejren blev så kørt hjem i modstanderens tidnød.\nMed to remiser i toppen og 3 sejre i bunden, hvad kunne så gå galt? Ja, nærmest alt andet! Dennis havde på 5. bræt en spændende stilling, hvor han forståeligt nok valgte at afslå et remistilbud. Desværre gik han helt i baglås og mistede indtil flere bønder uden håndgribeligt modspil. Det skal ikke her gengives, hvad Dennis gik ud og kaldte sig selv, inden han faldt så meget til ro, at der kunne analyseres!\nNina diskede på 4. bræt op med et åbningsspil, hvor kreativt må være det mest positive ord, der kan fremføres. Heldigvis overlevede hun kreationen, og plukkede i midtspillet en bonde fra modstanderen. Desværre kom der også ulige farvede løbere og for mange afbytninger i kølvandet på bondegevinsten, så trods hård kamp måtte hun tage til takke med remis.\nSidst havde vi store forhåbninger til Jan på bræt 3. Det var sikkert en stilling, hvor maskinerne ville give plus til modstanderen, men Jan havde angrebschancer, og jeg har i hvert fald selv prøvet at tabe til ham i en bedre stilling end den, modstanderen havde, så mine sparepenge var på Rewitz. Uheldigvis var tidsforbruget voldsomt (det er svært, når man sidder ved siden af Nina, og også skal anvende noget af sin tid til at følge hendes åbningsspil ), og i tidnøden var det Jan, der bukkede – en hel dronning og dermed selvfølgelig også kongeriget.\nSå sejr, men følelsen af et halvt nederlag.


Børnefestibal Musik for børn Festival Stella Polaris\nMusikSkrevet af: Malthe Sommerand 19 May 2015\n“Hvor skal jeg starte? Der er så mange gode grunde til, at der er behov for en Børnefestibal. En af dem er, at der er sindssygt mange familier, der ikke kommer fra kår som andre,” forklarer Kalle Bremer, der er manden bag Børnefestbal. Han ønsker, at alle børnefamilier skal have en fed oplevelse, uanset deres økonomiske formåen. “Tag et eksempel: en børnefamilier, der gerne vil til Cirkus Summarum. Det koster 395, mener jeg, pr. billet, det vil sige, hvis du er en far, en mor og så to børn, så koster det snildt 2000 kroner med lidt popcorn og lidt candyfloss. Det er der bare rigtig mange, der ikke har råd til. Så det er ikke for at være sådan helt red-verden-agtigt, men jo lidt alligevel, for jeg synes også, at de har behov for at opleve noget fedt kultur,” uddyber han.\nDet bliver først en rigtig fest, når der er musik, og programmet for Børnefestibal er pakket med musik, som børn både kan danse til og synge med på. Der kommer både store navne, som man ikke kan have undgået at høre, og mindre kendte kunstnere, der måske vil være nye for de fleste. Dagen igennem vil syv musiknavne optræde.\nBørnefestibal bliver også en kæmpe releasefest for Kalle Bremers plade Pipelipop 2.\nKaya Bruel og Ole Kibsgaard optræder med deres Halfdan Rasmussen show\n“Det er ikke det store forkromede udtræk med kæmpe bigbands, blæs og sådan noget. Det jeg tænkte fra starten af med musikken var, at den skulle følge en form for alders-døgnrytme. Så der er musik for de mindste først, og så stiger vi stille og roligt op til kl. 18, hvor det så bliver et brag,” forklarer Kalle Bremer. Man vil i løbet af dagen kunne opleve navne som Katten Og Vinduet, Kaya Bruel og Ole Kibsgaard med deres Halfdan Rasmussen-show og Mek Pek.\nProgrammets største navn er Djames Braun, der med deres landeplage om at kikke på fugle nok skal starte en fest både for børn og deres voksne: “Djames Braun havde jo det største hit med Fugle med 8 millioner streams i 2014. De appellerer jo også til lidt ældre teenagere, så der vil helt sikkert også komme nogle af dem for at se giraffen,” siger arrangøren, Kalle Bremer, stolt. ”Det bliver dog Mek Pek med hans Åh-Abe-Show, der lukker og slukker med massere af hits, som alle kan synge med på, fordi Djames Braun skal videre til Jelling Musikfestival og spille.\nPå Kalle Bremers første plade medvirkede blandt andre Thomas Buttenschøn, Kaya Brüel og Kalles egen søn Viggo.\nDyreværten Poul Thomsen har lavet en lille intro til Djames Brauns video til sangen Fugle.\nVerdens største releasefest\nKalle Bremer ved godt, hvad der skal til for at starte en god børnefest, han laver nemlig selv musik under kunstnernavnet Kalle B og har haft store hits som Pippelipop, Legepladsen og De Cooleste Sheriffer. Hans album, Pippelipop, fik i 2013 fire ud af seks stjerner i musikmagasinet Gaffa. “Jeg har haft sådan rimelig succes, synes jeg selv, i forhold til, at jeg har gået med alt selv. Totalt do-it-yourself. Jeg skaber det selv, har selv distribueret, selv stået for marketing, PR, kunstnerkontakt og produktion og så videre, og så videre. Min næste plade kommer så her i maj 2015, og dybest set bliver Børnefestibal verdens største releasefest,” fortæller Kalle Bremer.\nBørnenes Stella Polaris\nKalle Bremer, der også står bag den tilbagevendende sommerfestival Stella Polaris, ser frem til at skulle arrangere en festdag for børn i stedet for fulde voksne: “Børn er et andet publikum end voksne, hvis jeg siger til min søn på syv, nu skal vi altså ind og se et eller andet på lørdag, så hænger den altså fast. Det vil sige, at børnesegmentet er et helt andet, fordi der tager du ud, om det hagler eller står ned i stænger,” forklarer Kalle Bremer. Han har derfor også taget det valg, at der ikke vil blive solgt alkohol til på stedet. “Det skal være en dag, hvor alt handler om at give børnene en god oplevelse,” begrunder han. Kimen til Børnefestibal blev lagt sidste år, hvor Kalle Bremer arrangerede en en-dags børnefest, der hed Børnefestivitas. Det var i januar 2014, i samarbejde med børn i byen, i Pumpehuset. Der kom over 600 mennesker. “Der var jeg sådan lidt, nå hold da op, det var sgu ret fedt at opleve. Så fik jeg chancen for at lave det her, og så slog jeg til,” forklarer han.\nBalloner, konkurrencer og guirlander\nDet er vigtigt for Kalle Bremer, at der er massere aktiviteter dagen i gennem:“Børn er jo et vildt sjovt publikum, hvis der er noget, de ikke bryder sig om, så går de bare. Der er ikke noget med at blive stående og lige give det en chance mere. Derfor har jeg også allerede kommet alt for meget gøgl og underholdning på.”\nFestibal-arrangørren håber, at det ikke bliver en dag, hvor børnene sidder med deres iPods, iPods og andet elektronisk apparatur. “Jeg sidder nærmest hver dag på Ebay og køber balloner, vimpler og guirlander, så det bliver rigtigt festligt. Der bliver musik, ballet, hullahop-ringsshow, trylleri, ballonklovn og skattejagt. Man kan tegne på en bil, der er marmeladefabrik, cirkusartisteri, der kommer bare til at ske rigtigt meget. Det bliver sgu sjovt.”\nBørnefestibal er den 23.5.2015 fra kl. 11-18 i Østre Anlæg bag ved Statens Museum for Kunst i København og er gratis for alle.\nLæs mere på Børnefestibals hjemmeside\nEller på Børnefestibals Facebook side\nMålgruppen for Børnefestibalens program er 2-12 år.


Sko elmegade nørrebro. Find de helt rigtige her\nSko elmegade nørrebro\nHvor finder jeg sko elmegade nørrebro ?\nDer er mange steder at købe sko, støvler, sandaler og især sko elmegade nørrebro. Der er meget at holde styr på om mode og fodtøj. Og heldigvis er du kommet til det rigtige sted. Vi hjælper med det hele. Bare gå videre via vores henvisning eller læs videre her på siden, så finder du alt hvad du skal bruge.


Havens hovedbrud: Det spørger haveejerne om | Fritidsmarkedet\n12. apr. 2021 KL. 08:08 | Af ban\nHaveselskabets eksperter svarer på de mest almindelige havespørgsmål lige nu.\nSelvom havelivet har forandret sig i takt med tiden, går mange spørgsmål igen år efter år. Haveselskabet har kigget i arkiverne og samler gennem hele havesæsonen i år tre af de oftest stillede spørgsmål for hver måned - og selvfølgelig også de bedste tip og råd til udfordringerne, så haveejere landet over kan få glæde og gavn af hinandens udfordringer og erfaringer.\nNogle kontakter Haveselskabets rådgivning med et billede og spørger, hvilken plante det er. Andre vil måske vide, hvilken sort af porre, der har de længste hvide skafter, eller hvilke stauder der anbefales til sandet jord. Andre er udfordret af sygdom eller skadedyr i haven eller i tvivl om beskæring af træer og buske, lyder det fra Louise Møller, der er havefaglig rådgiver og fagredaktør i Haveselskabet.\nTre udfordringer i april\nSolskin og forårsstemning det ene øjeblik - slud og blæst det næste. April er måneden, som kan vise sig fra både sin smukke og sin barske side - nogle gange på samme dag. I april mærker vi for alvor at lyset er vendt tilbage, og at det kribler i fingere for at komme ud i haven.\nEfter en lang vinter er der meget, vi gerne vil ordne, men vejret og den kolde jord kan drille og forpurre de ellers gode intentioner i både køkkenhave og prydhave. Et generelt godt råd for haven i april er derfor at holde lidt igen og være tålmodig.\nDet er godt at fjerne mos netop nu. Pressefoto: Flickr.\nGræsplænen er noget af det, Haveselskabets rådgivning får allerflest henvendelser om, og særligt mos driller mange haveejere. Foråret er et godt tidspunkt at fjerne mos på, for det har haft gode vækstbetingelser over vinteren - især hvis det har været vådt og mildt. Men når jorden varmes op, begynder græsset at gro, og derfor er det godt at fjerne mos netop nu. Mos kan fjernes med en vertikalskærer eller en mosrive med metaltænder, især hvis der ikke er så meget mos plænen.\nNår mosset er fjernet, skabes der lys og luft til græsset, og du kan med fordel efterså græs og hjælpe det lidt på vej med gødning. En effektiv måde at undgå mos på er ved at holde plænen tæt - og det opnår du bedst ved at klippe det regelmæssigt. Men det er værd at bemærke, at det ikke er nødvendigt at fjerne mos i plænen, hvis du ellers ikke har noget imod at det er der.\nLigger din plæne i skygge, må du acceptere, at der altid vil være lidt mos i den. Græs har de bedste vækstbetingelser, hvis det får meget sol, vand og gødning.\nBeskæring af roser bliver ofte gjort til noget mere besværligt og kompliceret, end det egentlig er, og de fleste er bange for at skære for meget. Men roser har godt af at blive beskåret, og de moderne sorter beskæres ned i ca. 25 cm højde.\nHistoriske og engelske roser skal dog kun beskæres cirka en tredjedel tilbage, og gamle, grove grene skæres af helt nede ved jorden. For alle slags roser gælder det, at døde og syge grene fjernes, når man er i gang. Ved beskæringen kan man styre i hvilken retning rosen kommer til at vokse.\nDerfor er det godt altid at beskære rosen lige over en udadvendt knop. På den måde kommer de nye skud til at vokse væk fra buskens midte - og så kan man godt begynde at glæde sig til smukke og duftende roser. Roser skal først beskæres, når risikoen for hård frost er ovre, hvilket for det meste vil sige fra midten af april.\nDet er vigtigt ikke at udsætte sine ny-beskårede roser for voldsom kulde, så hold gerne lidt øje med 14-dags prognosen for vejret, inden du går i gang.\nKan jeg så i køkkenhaven?\nKøkkenhaven er noget, mange haveejere glæder sig til, og når den første forårsdag melder sig, kan vi næsten allerede smage de friske grøntsager og nyopgravede kartofler. Men selvom luften føles lun, er jorden stadig til den kølige side i april, så gå lidt forsigtigt frem. Du kan så småt starte op med valsk bønne, spinat, radiser, stikløg og læggekartofler.\nEr du i tvivl om tidspunktet for såning, er det altid en god idé at følge anvisningerne på posen. Til gengæld er april en god måned at begynde at forkultivere planter, der senere skal ud i køkkenhaven. Forkultivering i drivhus er fint, fordi forårssolens stråler sagtens kan varme det op, samtidig med at glasset beskytter mod kulden om natten.\nI april kan du gå i gang med blandt andet majs, squash og bønner, som så lige er til at plante ud, når jorden er varmet mere op.\nFå flere svar på haveselskabet.dk\nHave, Tip, Tips, Roser, Haveselskabet\n4.&nbspaug. | Have


Ny årsberetning fra NFA\nOprettet den 5. jul 2019 - Af Katrine Nyholm Tingskov - Foto: Thomas Tolstrup\nI 2018 opnåede NFA’s forskning en række vigtige resultater inden for sine mange forskningsområder. Se eksempler på den omfattende forsknings- og arbejdspladsrettet formidling i den netop offentliggjorte årsberetning.\nNFA har for nyligt offentliggjort sin årsberetning for 2018, der samler de vigtigste resultater, NFA’s forskning har opnået i løbet af 2018. Inden for det psykosociale arbejdsmiljø er der forsket i forebyggelse af vold, mobning, seksuel chikane samt nye resultater i forskningen, der bl.a. sætter fokus på helbredspåvirkninger af lange arbejdstider og nattevagter.\nPå området om muskel-skeletbesvær er der bl.a. i samarbejdsprojektet SeniorArbejdsliv blevet fokuseret på seniorernes arbejdsmiljø. En række andre projekter har fremhævet betydningen af deltagerinvolvering i løsningen af arbejdsmiljøproblemer – fx for at få sundhedsmedarbejdere til at bruge hjælpemidler i det daglige arbejde og håndværkere til at fokusere på ulykkesforebyggelse.\nForskningen i ulykker og sikkerhedskultur resulterede bl.a. i ny viden om forebyggelse af alvorlige ulykker, samarbejde om sikkerhed, fremme af sikkerhedskultur, sikkerhedsklima samt unges arbejdsmiljø. Resultaterne kan således anvendes både af virksomhederne og af myndighederne.\nPå kemiområdet er der bl.a. udarbejdet grænseværdidokumenter for en række stoffer. Denne viden skal bruges i arbejdet med at fastsætte grænseværdier og udarbejde vejledninger i forhold til værnemidler.\nEn anden vigtig opgave var gennemførelsen af spørgeskemaundersøgelsen ’Arbejdsmiljø og Helbred´. Resultaterne af denne blev offentliggjort i slutningen af januar 2019.\nFormidlingen har været højt oppe på dagsordenen i 2018. Blandt andet har Videncenter for Arbejdsmiljø (VFA’s) lanceret en ny fælles hjemmeside sammen med Arbejdstilsynet, Arbejdsmiljø i Danmark (amid.dk). NFA’s hjemmeside, nfa.dk, er også blevet relanceret. 2018 blev også året, hvor NFA præsenterede et nyt koncept med temanyhedsbreve, der formidler sammenhængende forskning cirka en gang om måneden.\nLæs hele årsberetningen for 2018 her


Mø: No Mythologies to Follow - Undertoner\nHvorfor har det givet mening for Mø & co. at udgive i albumformatet? Pladen føles som et nostalgisk opsamlingsalbum og ikke som en frisk og sammenhængende debut fra en ung dansk pige.\nDanske Karen Marie Ørsted aka Mø har været på noget af en rejse de seneste to år og er på alles læber, men lad os lige for overskuelighedens skyld ridse forløbet op. Allerede i maj 2012 smed hun singlen “Maiden” efter en optræden på Spot Festival, tre måneder senere gav hun os “Pilgrim”-singlen, som i løbet af det næste års tid langsomt men sikkert sneg sig ind på enhver radiokanal, i januar 2013 kom så Møs officielle debutsingle “Glass”, og kort tid efter vakte hun for alvor opsigt i den danske mainstream-musikkultur med en forrygende optræden til P3 Guld. Senere kom næste single “Waste of a Time” i følgeskab med en international kontrakt med RCA Victor/Chess Club, som ville udgive hende verden rundt, hvorefter et samarbejde og efterfølgende turné med Diplo fulgte, og en kort ep i oktober endelig blev udgivet med masser af roser til følge. Seneste single, “Don’t Wanna Dance”, kom i januar 2014, og det længe ventede debutalbum No Mythologies to Follow så endelig dagens lys den 10. marts. Få uger efter modtog hun så P3 Prisen til P3 Guld overrakt af selveste Melanie C aka Sporty Spice. Lige nu turnerer hun naturligvis rundt i det meste af Europa og USA.\nPuha, man kan jo blive helt forpustet af denne historie, som er et skoleeksempel på, hvad hype kan gøre ved en ung odensiansk piges liv. Den er også et rigtig fint billede på, hvordan musikforbruget i dag, i denne (host) postmoderne zappekultur, er singlernes paradis. Det fungerer jo tydeligvis at udgive musik på denne måde, så jeg undres ofte over, hvorfor der alligevel til stadighed insisteres på at udgive hele albums. Måske er det et udslag af forskelle mellem kunstneriske og økonomiske interesser eller blot et levn fra svundne tider, men det vil jeg nu ikke gøre mig klog på.\nVed gennemlytning af No Mythologies to Follow undres jeg i hvert fald gentagne gange over, hvorfor det har givet mening for Mø & co. at udgive i dette format. Med syv ud af de 16 tracks allerede kendt føles det mere som et nostalgisk opsamlingsalbum udsendt af økonomiske interesser end en frisk og sammenhængende debut fra en ung dansk pige. Nå, men nok ordpilleri. Vi må hellere til det – musikken!\nFor Mø er virkelig noget specielt. Hypen er ikke bare varm luft. Hun har nemlig en ganske unik evne til at lave medrivende skizofren popmusik, der skider på genrekonventioner og samtidig ikke er bange for være catchy og lækker. I samarbejde med producer Ronnie Vindahl (Boom Clap Bachelors) har Ørsted skabt et univers fyldt med håndklap, knips, r’n’b-rytmer, calypso-figurer på guitar og synth, hoppende og bloppende bip samt hendes egen halvt rappende, halvt syngende lyse men melankolske stemme. Teksterne kredser på ærlig vis omkring ung kærlighed på godt og ondt og verdens tilsyneladende ligegyldighed.\nPå mystisk vis smelter alle disse ukompatible elementer sammen til én organisk helhed, hvor helheden føles mindre kompakt end summen af enkeltdelene. Et klasseeksempel på dette er den fremragende “Glass”. Nummeret opbygges af et væld af lyse forårs-synth-toner og et par hakkende vers, der halvvejs reciteres med lidt ligegyldig attitude, før det eksploderer i et omkvæd med et »Oh why do everyone have to grow old / Everyone wonder where the good times go / Oh, why do everyone have to grow old? / Wanna be free / Wanna be free / Wanna get’em.«\nPå mange måder er No Mythologies to Follow historien om at være barn af mulighedernes tid, hvor alle døre er åbne, og man selv er nødt til at lukke dem én for én, indtil man kan overskue dem. Det forventes dog, at man kan navigere rundt i dette rum med uendelig mange åbne døre, for man vil jo nødigt gå glip af nogle af alle de muligheder, der er os tilgængelige.\nDet er vores generations forbandelse, og som Mø i titelnummeret afslutningsvis synger: »We go on and we go on, go nowhere every day / We’re trying to suppress that nothing matters anyway / Ride and ride until you’re hollow / We got no mythologies to follow.« Vores tilværelse ender, hvis vi ikke passer på ikke at blive hule og substansløse. Efter at have hørt No Mythologies to Follow igennem en del gange sidder jeg desværre tilbage med en følelse af, at albumformatet (mytologien) er blevet presset ned over en kunstner, der er en af de få, som mestrer at navigere meningsfuldt blandt alle de åbne døre.\nNuvel, No Mythologies to Follow er spækket med gode sange som den ærlige “Never Wanna Know”, medrivende “Glass”, festlige “Waste of a Time”, eftertænksomme “The Sea” og hittet “Pilgrim”, men de har svært ved at komme til deres ret og fungere optimalt i en samlet i en pakke som denne. Generelt har numrene høj klasse, men No Mythologies to Follow er desværre mindre end summen af sine bestanddele.\nindiepop Mø skæv pop\nPladeselskab: Chess Club/RCA Victor/Sony\nMusikalske slægtninge: Lana Del Rey, Lykke Li, Spice Girls, Chvrches


Lego Ninjago - Skæbnebåden - 71705 → Køb billigt her - Gucca.dk\nKreative børn, der elsker at bygge klassiske LEGO® NINJAGO® bådsæt og bliver begejstrede over at lege med sjovt legetøj, vil elske Skæbnebåden (71705). Dette detaljerede og interaktive... Læs mere.\nKreative børn, der elsker at bygge klassiske LEGO® NINJAGO® bådsæt og bliver begejstrede over at lege med sjovt legetøj, vil elske Skæbnebåden (71705). Dette detaljerede og interaktive byggesæt til børn omfatter et LEGO NINJAGO skib og 7 ninja-actionfigurer, bl.a. Wu, Kai, Zane og Cole.\nSpektakulært LEGO® NINJAGO® bådsæt\nSmå ninjaer kan nyde at udtænke deres egne episke NINJAGO®-eventyr med dette actionfyldte og interaktive ninjalegesæt, som er en opdateret version af NINJAGO-båden fra 1. sæson af tv-serien. Børn vil elske at fyre op under fantasien med NINJAGO sættet Skæbnebåden.\nLEGO NINJAGO byggesæt til børn giver dem mulighed for at besøge en fængslende eventyrverden, hvor de kan slå sig sammen med deres ninjahelte for at kæmpe mod skarer af onde skurke. NINJAGO-fans vil blive tryllebundet over de mange legesæt, både, biler, drager, templer og byg selv-figurer.\nEndeløse timers sjov og eventyr fra 9 år og op!\nVi vægter sikkerheden utrolig højt, for det er noget af det aller vigtigste at have styr på, når vi snakker e-handel. For at få den største garanti for sikkerheden ved online betaling, har vi opnået at få NETS til at godkende vores betalingsløsning. Derfor er det også altid helt sikkert at købe og betale hos os.\nVi giver altid 30 dages fuld returret, og det uanset hvilke typer varer du måtte have købt hos os. Såfremt du fortryder dit køb, og ikke måtte ønske at beholde din vare, så send blot varen tilbage til os, og vi sender dine penge den modsatte vej. Vi står selvfølgelig til rådighed med rådgivning og svar, såfremt du måtte ønske at returnere din vare.\nSom vores kunde, skal du naturligvis ikke vente for længe på din vare. Vi leverer hurtigt og sikkert. Indenfor 1-2 hverdage vil du modtage din vare. Det eneste som kan udskyde leveringen, er, hvis varen mod vores forventning ikke er på lager. Du kan altid se den præcise lagerstatus på det enkelte produkt. Spørgsmål til lagerstatus og/eller leveringstiden? Så tøv ikke med at tage kontakt til os.\nDet er muligt at vælge blandt flere typer betalinger, når du handler hos os. Du skal selvfølgelig benytte den betalingsmulighed, der passer lige til dig. Lige meget hvilke af vores betalingsmuligheder du benytter, kan du altid købe sikkert og trygt hos os. Se de betalingsmuligheder du har hvis du klikker på førnævnte link. Vær opmærksom på, at kreditkort har den fordel, at det først er på afsendelsesdagen, at pengene trækkes fra din konto.\nStøder du på problemer i forbindelse med dit besøg på Gucca.dk, eller har du spørgsmål, er du velkommen til at tage kontakt til os. Du kan ringe eller sende e-mail til os imellem 10-15 på hverdage, og vi sidder parat til at yde dig kompetent assistance med godt humør og smil på læben.\nNår du har bestilt dine varer, kan du altid spore din ordre, og vide hvornår du får den. Når du gennemfører købet, kan du efterfølgende logge ind på din egen ordreside. Fra din ordreside kan du se, hvor langt pakken er kommet. Du får leveringsinformation via e-mail, når din pakke forlader vores lager og er på vej til dig.\nDin anmeldelse af Lego Ninjago - Skæbnebåden - 71705\nproduct_stock_yes product_offer_no product_preorder_no\tproduct_buyable_yes product_group_lego path__forside path__legetøj path__lego path__ninjago path__lego path__ninjago path__lego path__legoninjago path__legoninjagoskæbnebåden71705


Vikle – Fastvikle i økologisk bomuld i hvid, grå og flint - Politiken PLUS\nVikle i økologisk bomuld, Str. 4\nLevate viklen er dansk design i 100% økologisk bomuld og syet i Danmark. Fås i mønsteret flint, grå og hvid – og i forskellige størrelser.\nEn vikle giver dig mulighed for at opfylde dit barns behov for nærhed, tryghed og kontakt, samtidig med at du har hænderne frie til andre gøremål. Desuden styrkes tilknytningen mellem barn og bæreren – og risikoen for fødselsdepression reduceres.\nEn vikle kan være et praktisk redskab, som et alternativ til barnevognen f.eks. på indkøb, museumsbesøg, strandture osv. Men en vikle er faktisk også ideel til styrke relationen mellem søskende, da viklen gør, at man nemmere kan tage den yngste med på f.eks. legeplads og andre aktiviteter.\nNB! Denne vikle er en størrelse 4 på omkring 370 cm.\nViklerne fås i forskellige længder, som har forskellige anvendelses muligheder.\nStr. 4 (ca 370 cm) = Bruges primært til hofte- eller rygbindinger.\nStr. 5 (ca. 420 cm) = Bruges primært til hofte- eller rygbindinger. Men også mavebindinger omkring størrelse XS-S.\nStr. 6 (ca. 470 cm) = Bruges primært til mavebindinger omkring størrelse M-L. Men kan også anvendes til hofte- og rygbindinger.\nStr. 7 (ca. 520 cm) = Bruges primært til mavebindinger omkring størrelse L-XL. Kan også anvendes til hofte- og rygbindinger.\nRingslynge er en onesize model og kan bruges til mavebinding og hoftebinding.\nDerfor skal du købe en vikle fra Levate:\nViklen er lavet af blød økologisk bomuld i en kvalitet på 270 g/m2. Levate har en skærk bæredygtig vision og produktionen forgår derfor så lokalt som muligt. Derfor laves det speciel vævede stof i England og viklerne sys i Danmark på en systue. Ligeledes er æskerne produceret i Danmark og består af genanvendt pap, ligesom forsendelsesposerne er i genbrugs FSC-certificeret papir og helt uden plastik.\nViklen kan bruges til at bære på maven, hoften og ryggen. Ringslyngen bruges primært på maven og på hoften - og adskiller sig fra viklen ved, at være kortere og have to påsyede ringe som bruges til at justere slyngen med.\nViklen kan maskinvaskes ved 30 grader. Pakken indeholder en vikle og en brugsanvisning. Pakkens mål er 45 x 30 x 15 cm.\nViklerne fra danske Levate, er blevet skabt ud fra det verdensbillede og den opfattelse, at forældre kan opfylde deres børns behov for nærvær og tryghed – uden at skulle give afkald på deres identitet og selvopfattelse.\nVed at tilbyde vikler i højeste kvalitet, i dansk design og med i farver der passer ind i den nordiske garderobe ønsker vi at forældre kan bære deres børn med selvtillid! Selvtillid til at de er tilstrækkelige, at de ser godt ud og at rollen som forældre ikke skal sætte alle andre aspekter af livet på pause.\nRingslynge i økologisk bomuld, onesize\nVikle i økologisk bomuld, Str. 7\nVikle i økologisk bomuld, Str. 6\nVikle i økologisk bomuld, Str. 5\nEksklusiv og smart solbrille\nForklæde med praktisk slå-om funktion\nGrøn poncho med lommer